ທ່ານນາງ Clinton ອອກຈາກ ຕຳແໜ່ງ ລມຕ ຕ່າງປະເທດ (ສະໄລດ໌/ວີດິໂອ)
ທ່ານນາງ Clinton ເຮັດວຽກມື້ສຸດທ້າຍ ໃນວັນສຸກມື້ນີ້ ໃນຖານະ ລັດຖະມົນຕີ ຕ່າງປະເທດ ຂອງສະຫະລັດ.
ລັດຖະມົນຕີການຕ່າງປະເທດສະຫະລັດທ່ານນາງ Hillary Clinton ສິ້ນສຸດການປະຕິບັດໜ້າທີ່ ໃນວັນສຸກມື້ນີ້ ຂະນະທີ່ ຜູ້ມາຮັບຕຳແໜ່ງແທນທ່ານນາງ ຄື ສະມາຊິກສະພາສູງ John Kerry ຈະສາບານໂຕເຂົ້າຮັບໜ້າທີ່ ທ່ານນາງ Clinton ມີແຜນການທີ່ຈະກ່າວຄຳປາໄສຕໍ່ບັນດາ ພະນັກງານກະຊວງການຕ່າງປະເທດສະຫະລັດໃນຕອນບ່າຍ ຂອງວັນສຸກມື້ນີ້ ກ່ອນຈະອອກຈາກຕຳແໜ່ງຂອງທ່ານນາງ ໃນພິທີ ທີ່ຈັດຂຶ້ນເປັນການສ່ວນຕົວນັ້ນທ່ານ Kerry ຈະສາ ບານໂຕເຂົ້າຮັບຕຳແໜ່ງເປັນລັດຖະມົນຕີການຕ່າງປະເທດ ຄົນທີສອງຂອງລັດຖະບານທ່ານໂອບາມາ ໃນການຮັບຟັງຄຳໃຫ້ການຂອງທ່ານນັ້ນ ທ່ານ Kerry ຜູ້ຊຶ່ງຈະເປັນອະດີດສະມາຊິກສະ ພາສູງຈາກລັດ Massachuse ກ່າວຕໍ່ບັນດາເພື່ອນຮ່ວມງານຂອງທ່ານວ່າ ທ່ານນາງ Clinton ແມ່ນໄດ້ຕັ້ງຂີດໝາຍໄວ້ສູງໃນການເຮັດວຽກແບບບໍ່ຮູ້ ອິດເມື່ອຍ ສຳລັບພາກ ສ່ວນຂອງທ່ານນາງແລ້ວ ທ່ານນາງ Clinton ກ່າວວ່າ ທ່ານນາງຫວັງວ່າ ຈະໄດ້ເລີ້ມບົດ ຕອນໃໝ່ ໃນຊີວິດຂອງທ່ານນາງ ເຖິງແມ່ນວ່າທ່ານນາງບໍ່ໄດ້ໃຫ້ການຢືນຢັນກ່ຽວກັບຄວາມຕັ້ງໃຈຂອງທ່ານນາງທີ່ຈະເຂົ້າ ແຂ່ງຂັນເອົາຕຳແໜ່ງປະທານາທິບໍດີຕື່ມອີກກໍຕາມແຕ່ກໍມີການຄາດຄະເນກັນຢ່າງກວ້າງ ຂວາງວ່າ ທ່ານນາງຈະເປັນຜູ້ສະໝັກເຂົ້າແຂ່ງຂັນໃນປີ 2016 ດັ່ງທີ່ທ່ານນາງໄດ້ກະທຳ ໃນປີ 2008 ເວລາທ່ານນາງເສຍໄຊໃນແຕ່ງຕັ້ງຂອງພັກເດໂມແຄຣັທໃຫ້ແກ່ທ່ານບາຣັກ ໂອບາມາ ໃນທີ່ສຸດນັ້ນ